CELEX: 32012R0401
Language: et
Date: 2012-05-07 00:00:00
Title: Komisjoni rakendusmäärus (EL) nr 401/2012, 7. mai 2012 , teatavate kaupade klassifitseerimise kohta kombineeritud nomenklatuuris

11.5.2012   
            
            
               ET
            
            
               Euroopa Liidu Teataja
            
            
               L 124/15
            
         KOMISJONI RAKENDUSMÄÄRUS (EL) nr 401/2012,
   7. mai 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Tolliseadustiku komitee ei ole oma eesistuja määratud tähtaja jooksul arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. mai 2012
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Koonilise kujuga ese (kõrgus ligikaudu 40 cm), mis on valmistatud kahe lausriidest kolmnurkse punase kangatüki kokkuõmblemise teel ning mille allääres on eraldi lisatud valge äärekaunistus ja otsas on valge tutt.
                  (peakate)
                  (Vt foto nr 658) (1)
                  
               
               
                  6505 00 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 6505 ja 6505 00 90 sõnastusega.
                  Kui jätta kõrvale nukukübarad jm mänguasjade peakatted, samuti karnevalimütsid, on kübarad ja kõik muud liiki peakatted, olenemata nende materjalist ja kavandatud kasutusest, klassifitseeritud gruppi 65 (vt ka HSi selgitavad märkused, grupp 65, üldine, esimene lõik).
                  Pitsist, vildist või muust tekstiilmaterjali tükist valmistatud peakate klassifitseeritakse rubriiki 6505 (vt ka HSi selgitavad märkused, rubriik 6505, esimene lõik).
                  XI jaotise (tekstiil ja tekstiiltooted) märkuse 1 o alusel on gruppi 65 kuuluvad peakatted XI jaotisest välja jäetud.
                  Tekstiilesemed, millel on praktiline funktsioon, on jäetud välja grupist 95, isegi kui neil on pidulik kujundus (vt ka HSi selgitavad märkused, rubriik 9505, punkt A, viimane lõik). Seepärast ei saa toodet klassifitseerida alamrubriiki 9505 10 90 kuuluvaks muuks jõulukaubaks.
                  Esemel on selged peakatte tunnused ja see on kavandatud peas kandmiseks.
                  Seega tuleb toode klassifitseerida CN-koodi 6505 00 90 alla kuuluvaks peakatteks.
               
            
         
      
         (1)  Foto on esitatud üksnes illustratsiooniks.